EkBass/fiwiki-20250220-pages-articles huggingface dataset:
Norjan ulkopoliittinen instituutti

Norjan ulkopoliittinen instituutti (norj. Norsk Utenrikspolitisk Institutt, lyh. NUPI) on norjalainen ulkopoliitikkaan ja kansainvälisiin suhteisiin erikoistunut tutkimuslaitos. Se on perustettu vuonna 1959 ja toimii itsenäisesti Norjan opetusministeriön alaisuudessa. Vuonna 2014 instituutissa työskenteli 45 tutkijaa sekä 15 hallinnon ja viestinnän työntekijää. Instituutti on jaettu viiteen tutkimusryhmään: turvallisuus ja puolustus; kansainvälinen järjestys ja diplomatia; Venäjä, Aasia ja kansainvälinen kauppa; rauha, konflikti ja kehitys sekä ilmasto ja energia. Laitos julkaisee kolmea lehteä, jotka ovat Internasjonal Politikk, Nordisk Østforum ja Forum for Development Studies. ==Kuvia== C.J. Hambros plass 2.JPG|Instituutin toimitilat sijaitsevat Oslossa C. J. Hambron aukiolla. ==Lähteet== ==Aiheesta muualla== * Instituutin verkkosivut Luokka:Norjan tutkimuslaitokset Luokka:Kansainvälinen politiikka Luokka:Politiikan tutkimus
Serial Peripheral Interface

Serial Peripheral Interface (SPI) on synkroninen sarjaväylä, jossa on erillinen tahdistussignalointi. Sitä käytetään tyypillisesti laitteiden sisäisesti, enimmäkseen sulautetuissa järjestelmissä. Väylän kehitti Motorola 1980-luvun alkupuolella. Motorolan mikrokontrolleri MC68HC05C4 oli yksi ensimmäisiä, joissa väylä toteutettiin laitteistolla. Alkuperäinen kuvaus on dokumentti Application Node AN991/D "Using the Serial Peripheral Interface to Communicate Between Multiple Microcomputers" vuodelta 1987. Tämä ei ole spesifikaatio, vaan käyttöohje Motorolan piireille. Määritelmä ei määrittele esim. protokollaa väylän käyttöön, vaikka olettaakin väylällä siirrettävän 8-bittisiä tavuja ilman tarkistussummia tai virheenkorjausta tms. Määrittely jäi myöhemmin Freescale Semiconductorille ja NXP Semiconductorsille, joka on julkaissut viimeisen revision vuonna 2002. SPI perustuu puhtaasti isäntä/orja- periaatteeseen, jossa isäntä tuottaa kellosignaalin. Väylä käyttää neljää signaalia master-out/slave-in (MOSI), master-in/slave-out (MISO), serial clock (SCK) ja slave select (SS). SS-signaalin avulla isäntä valitsee käytettävän laitteen. Kommunikointi tapahtuu kahteen suuntaan (full-duplex) kellon tahdissa bitti kerrallaan. Eri laitteissa on eroja kellosignaalin polariteetissa (CPOL) ja vaiheessa, tahdistetaanko tiedonsiirto kellosignaalin nousevaan vai laskevaan reunaan (CPHA).AN991/D "Using the Serial Peripheral Interface to Communicate Between Multiple Microcomputers", 1987 ==Viitteet== Luokka:Väylät ja liitännät
Senegalin kielet

Senegal on monikielinen maa, ja siellä puhutaan noin 39 eri kieltä. Maan virallinen kieli on siirtomaa-ajalta periytyvä ranska, mutta laajimmin käytetty kieli on atlantinkongolaisiin kieliin kuuluva wolof. Vuonna 2013 Senegalin lukutaitoisuus oli 42,4 prosenttia, ja lukutaito oli selvästi harvinaisempaa naisilla (35,7 prosenttia) kuin miehillä (49,3 prosenttia). == Virallinen kieli ranska == Ranskan kieli tuli Senegalissa käyttöön siirtomaa- aikana. Nykyisin se on Senegalin ainoa virallinen kieli ja korkeakoulujen, parlamentin ja tuomioistuinten kieli, vaikka vain kymmenen prosenttia väestöstä puhuu sitä sujuvasti. Kaikkiaan ranskaa osaa jollain tasolla eri arvioiden mukaan 21–40 prosenttia senegalilaisista. Viime aikoina ranskan kielen aseman Senegalissa on havaittu heikentyneen wolofin hyväksi. == Kansalliset kielet == Senegalin kansallisiksi kieliksi on määritelty wolof, pular, mandinka, serer ja diola sekä jola-fonyi, mistä ei kuitenkaan ole käytännön hyötyä maan ei-ranskankieliselle väestölle, sillä kaikki viralliset prosessit tapahtuvat edelleen ranskaksi. Kansalliskielten lisäksi 14 muuta kieltä on kodifioitu siten, että ne soveltuisivat koulutukseen ja virallisiin yhteyksiin, mutta niiden käyttö on toistaiseksi rajoittunut vain yksittäisiin kokeiluihin. Yleisimmin puhuttu äidinkieli on wolof (50 prosenttia väestöstä), jota seuraavat 25 prosentin puhuma pular ja 11 prosentin puhuma serer. Wolofia käytetään ranskan rinnalla muun muassa kaupunkien puhekielenä ja radiolähetyksissä. == Wolof == Senegalin yleisimmin puhuttu kieli ja todellinen lingua franca on ranskan sijaan wolof, joka yhdistetään Senegaliin niin vahvasti, että muissa Afrikan maissa sanat "senegalilainen" ja "wolof" käsitetään synonyymeiksi. Wolofia ymmärtää jopa 95 prosenttia maan väestöstä, ja perustuslaki käännettiin ensimmäistä kertaa virallisesti sille vuonna 2010. Kieltä käytetään yleisesti myös naapurimaa Gambiassa, ja se on sukua Senegalin kahdelle muulle suurelle kielelle pularille ja sererille. Wolof on myös pääkaupunki Dakarin tärkein kieli. == Muut kielet == Ranskan ja kuuden kansalliskielen ohella Senegalissa puhuttavia kieliä ovat muun muassa arabian kielen murre hassaniyya, jalunka, yleiskieli n’ko, saafi-saafi, soninke, susu ja khasonka. Casamancessa puhutaan paikoin portugaliin perustuvaa kreolikieltä, jolla on tärkeä merkitys alueen kansalliselle indentiteetille, ja maassa asuvat kapverdeläiset puhuvat omaa, niin ikään portugaliin perustuvaa kapverdenkreoliaan. Maahanmuuttajakieliä ovat bambara, kapverdenkreoli, krio, moore, portugali ja vietnam, minkä lisäksi englantia opetetaan vieraana kielenä kouluissa. Yhtäkään viittomakieltä ei ole tunnustettu Senegalissa virallisesti; vuonna 2008 julkaistun tutkimuksen mukaan vähemmistö senegalilaisista kuuroista käyttää amerikkalaista viittomakieltä, jonka yksityinen kuurojen koulu on ottanut käyttöön, tai sen muunnosta ranskankielisen Afrikan viittomakieltä. Mbourin kaupungissa käytetään paikallista alkuperäisviittomakieltä, Mbourin viittomakieltä. == Lähteet == *
Liberian kansalaisuus

Liberian kansalaisuus on laillinen suhde Liberian tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta. Laki kuitenkin rajoittaa tiettyjen etnistä taustaa edustavien ihmisten mahdollisuuksia saada Liberian kansalaisuus. == Kansalaisuuden saaminen syntymällä == Syntyperäisiä liberialaisia ovat sellaiset henkilöt, joiden isä on Liberian kansalainen lapsen syntyessä. Perustuslain mukaan Liberian maaperällä syntyneiden henkilöiden tulee olla "neekeri tai neekeritaustainen" () saadakseen Liberian kansalaisuuden syntymänsä perusteella. Tämän rajoituksena on suojella maan kulttuuria. == Kansalaisuuden saaminen hakemuksella == Hakemuksen perusteella kansalaisuuden voi saada sellainen neekeri tai neekeritaustainen henkilö, joka täyttää seuraavat ehdot: * On asunut maassa vähintään 2 vuotta (presidentti voi halutessaan lyhentää tätä) * On todettu hyväluonteiseksi "eikä usko anarkiaan" * Tulee tuntea kiintymystä Liberian perustuslain periaatteisiin * Tulee luopua muiden maiden kansalaisuuksista == Kaksoiskansalaisuus ja viimeaikaiset lakimuutokset == Heinäkuussa 2022 presidentti George Weah allekirjoitti lain, jonka nojalla maa sallii kaksoiskansalaisuuden. Kaksoiskansalaisuus oli kielletty vuodesta 1973 lähtien. Vuonna 2019 Liberian korkein oikeus kuitenkin linjasi, että kansalaisuus on asia, jota ei voi viedä henkilöltä ilman oikeudenkäyntiä, eli kaksoiskansalaisuuden katsottiin olevan lähtökohtaisesti hyväksyttävä. Uuden kansalaisuuslain mukaan kaksoiskansalaiset eivät voi toimia poliittisissa luottamustehtävissä. Syntyperäisiksi liberialaisiksi laskettaisiin jatkossa myös sellaiset lapset, jotka adoptoidaan liberialaisiin perheisiin. Adoptoitavan lapsen tulee edelleen olla neekeri tai neekeritaustainen. Lisäksi tulevaisuudessa kansalaisuuden voi saada myös äidin kautta. Kansalaisuuslakien muuttamisesta järjestettiin vuonna 2020 kansanäänestys, jossa 51,5 % äänesti muutoksien puolesta, mutta niiden läpi menemiseen olisi vaadittu 2/3 enemmistön tuki. == Lähteet == Luokka:Kansalaisuus kansalaisuus
Laurila Osakeyhtiö

Laurila Osakeyhtiö oli Laukon torpparihäätöjen kodittomiksi jättämien torpparien ja heidän perheideen tukemiseksi vuonna 1907 perustettu osakeyhtiö. Se hankki omistukseensa Tottijärven Pajulahdessa sijaitsevan Laurila-nimisen tilan, jonka maille Laukon kartanon entiset torpparit alkoivat rakentaa asumuksiaan ja viljelemään pieniä palstojaan. Alueelle kasvoi nopeasti työväenyhteisö, joka käsitti myös osuuskaupan ja työväentalon. == Historia == Toukokuussa 1906 käynnistyneen torpparilakon seurauksena häädettyjen kymmenien vuokraviljelijöiden ahdinko herätti valtakunnallista huomiota, jolloin joukko Ylioppilaiden Sosialidemokraattissa Yhdistyksessä vaikuttaneita SDP:n johtomiehiä ryhtyi toimiin heidän tukemisekseen. Hankkeen alullepanijoina toimivat kansanedustajat Sulo ja Wäinö Wuolijoki. Sulo Wuolijoki oli jo aikaisemmin liikkunut Tottijärvellä ja tutustunut Laukon yli 140 vuokraviljelijän elinoloihin. Kesällä 1907 Wäinö Wuolijoki ja Yrjö Sirola ostivat Tottijärven Pajulahdessa sijaitsevan 1600-luvulta periytyvän Laurilan perintötilan helsinkiläisen toveripiirin nimiin. Kolmannesmanttaalin suuruisen tilan ostohinta oli 20 000 markkaa. Projektia varten perustettiin osakeyhtiö, johon Wuolijoen veljesten ja Sirolan ohella tulivat mukaan Emil Perttilä, Eero Haapalainen, Erland Aarnio, Antti Komonen, Edvard Gylling, Lauri af Heurlin ja Väinö Hakkila. Senaatin hyväksyttyä Laurila Oy:n säännöt sen toimitusjohtajaksi valittiin Väinö Hakkila. Laurilan talon tupaantulijaisia vietetiin 11. elokuuta 1907, jolloin paikalle saapui Tampereelta kaksi laivalastillista juhlavieraita. Myöhemmin Laurilan osakkeita myytiin myös työväenyhdistyksille ja ammattiosastoille. Laurilan maille muodostettujen tilojen yhteispinta-ala oli lähes 87 hehtaaria. Pajulahteen syntyi nopeasti entisten torppareiden muodostama yhteisö, johon kuuluivat myös Tottijärven Työväen Osuuskauppa sekä vuonna 1905 perustetun Tottijärven työväenyhdistyksen rakentama työväentalo. Osuuskaupan hoitajaksi palkattiin torpparilakon johtajiin kuulunut Nestori Telkkä, josta vuonna 1908 tuli myös kansanedustaja. Vuonna 1911 Laurila Osakeyhtiöstä erotettiin lohko- ja palstatiloja, jotka huutokaupattiin lakkoon osallistuneille torppareille. Kaupaksi meni kahdeksan lohkotilaa ja parikymmentä pienempää palstatilaa osan jäädessä vielä osakeyhtiön omistukseen. Laurilan päätilan osti Nestori Telkkä. Vuonna 1925 Laurila Oy luovutti Ruskeapään niemen Tampereen sosiaalidemokraattiselle naisyhdistykselle, joka rakensi paikalle työläisille tarkoitetun kesäsiirtolan. == Lähteet == Luokka:Entiset suomalaiset yritykset Luokka:Työväenliike Luokka:Tottijärvi
The Mercy of the Jungle

The Mercy of the Jungle () on vuonna 2018 Toronton elokuvajuhlilla ensi- iltansa saanut ruandalaisen Joël Karekezin ohjaama elokuva. Se palkittiin Yennengan kultaisella oriilla FESPACO:n elokuvajuhlilla vuonna 2019. == Juoni == Elokuvan tapahtumat sijouttuvat Kongon ja Ruandan rajalle Kivun alueelle toiseen Kongon sotaan vuonna 1989. Kaksi sotilasta, kokenut ruandalainen kersantti Xavier (Marc Zinga) ja nuori sotilas Faustin (Stéphane Bak) joutuvat eroon yksiköstään, kun se lähtee yllättäen yöllä etenemään. He yrittävät löytää yksikkönsä lähtemällä länteen läpi viidakon, jossa he kohtaavaat ruuan ja vedenpuutetta, malariaa ja vaarallisia villieläimiä, mutta heidän pitää myös olla varovaisia paikallisten suhteen, koska he saattavat suhtautua vihamielisesti Ruandan armeijan sotilaisiin. == Näyttelijät == Lähde: == Lähteet == == Aiheesta muualla == * * * Luokka:Ranskalaiset draamaelokuvat Luokka:Vuoden 2018 ranskalaiset elokuvat Luokka:Vuoden 2018 belgialaiset elokuvat
Togon kielet

Togo on monikielinen maa, ja siellä puhutaan arviolta 44 eri kieltä, joista osan puhujayhteisöt ovat alle 100 000 hengen suuruisia. Ainoa virallinen kieli on ranska, jota ei kuitenkaan puhuta laajalti liike-elämän ja hallinnon ulkopuolella. Vuonna 1975 Togon kansalliskieliksi nimettiin kaksi puhuttua alkuperäiskieltä, ewe ja kabiye, minkä vuoksi niiden käyttöä muodollisessa koulutuksessa ja tiedotusvälineissä edistetään. Alueellisesti eweä puhutaan etelässä Lomésta Blittaan ulottuvalla alueella ja kabiyea siitä pohjoiseen Dapaongiin saakka. Siirtomaa-ajalta periytyvä ranska on Togossa muodollisen koulutuksen, lainsäädännön, tiedotusvälineiden, hallinnon ja kaupan kieli. Eweä käytetään laajemmin viestintään etelässä, kun taas tem toimii rajoitetusti kauppakielenä joissain pohjoisen kaupungeissa. Vaikka Togolla ei ole historiaa Ison-Britannian siirtomaana, se liittyi Kansainyhteisöön heinäkuussa 2022, mikä kertoo pyrkimyksestä integroitua paremmin englanninkieliseen maailmaan. Muita Togossa käytettäviä kieliä ovat muun muassa adele, akan, fon, fulani, ga, mina ja gourmanché. Kuurojen opetuksessa käytetään ranskankielisen Afrikan viittomakielen paikallista muunnosta, jota kuurot itse kutsuvat amerikkalaiseksi viittomakieleksi, vaikka sillä ei ole keskinäistä ymmärrettävyyttä aidon amerikkalaisen viittomakielen kanssa. == Lähteet == *
Ifèn kieli

Ifè eli ifɛ on nigeriläis-kongolainen kieli, jota puhuu noin 180 000 ihmistä Togossa, Beninissä ja Ghanassa. Kielestä käytetään myös nimityksiä Ana, Ana- Ifé, Anago, Baate ja Ede Ife, ja sillä on 87–91 prosentin leksikaalinen samankaltaisuus Ede Nago -kielen kanssa. Ensimmäiset kirjoitukset kielellä ovat 1980-luvulta, ja ne julkaisivat Comité Provisoire de Langue Ifɛ̀ ja SIL International. Vuonna 2000 julkaistiin Mary Gardnerin ja Elizabeth Gravelingin toimittama ifè–ranska-sanakirja.SIL Bibliography on Ethnologue. == Lähteet == Luokka:Voltankongolaiset kielet Luokka:Beninin kielet Luokka:Togon kielet
Tammarin kieli

Tammari eli ditammari on kieli, jota puhuvat Beninin ja Togon tammarit. Kielen noin 47 000 puhujasta noin puolet asuu Togossa ja puolet Beninissä. Tammari kuuluu nigeriläis-kongolaisten kielten gurilaiseen alaryhmään. Kielellä on kaksi muunnosta, itätammari ja länsitammari. Länsitammaria kutsutaan myös nimellä Tamberma tai Taberma. == Aakkoset == Aakkoset isot kirjaimet A B C D E Ɛ F H I K Kp pienet kirjaimet a b c d e ɛ f h i k kp isot kirjaimet M N O Ɔ P R S T U W Y pienet kirjaimet m n o ɔ s r s t u w y Toonit merkitään vokaalin tai nasaalikonsonantin päällä olevalla akuutti- tai gravistarkkeella (á é ɛ́ í ó ɔ́ ú à è ɛ̀ ì ò ɔ̀ ù, ḿ ń m̀ ǹ) Nasalisoituminen osoitetaan vokaalin päällä olevalla aaltoviivalla (ã ɛ̃ ĩ ɔ̃ ũ), jonka päälle toonia ilmaiseva tarke voidaan tarvittaessa laittaa. == Lähteet == Luokka:Gurilaiset kielet Luokka:Togon kielet Luokka:Beninin kielet
Dagbanin kieli

Dagbani on Ghanassa ja Pohjois-Togossa puhuttava gurilainen kieli. Kieltä äidinkielenään puhuvia on arvioitu olevan noin 3 160 000, ja se on pakollinen oppiaine Pohjois-Ghanan Dagbonin kuningaskunnassa. Dagbani on Pohjois-Ghanan laajimmin puhuttu kieli. Dagbani on läheistä sukua myös Northern Ghanan alueella puhuttavalle mamprulin kielelle ja on sen kanssa keskinäisesti ymmärrettävä. Dagbani muistuttaa myös muita lähialueiden gurilaisia kieliä, kuten Upper West Ghanan dagaarea ja walia ja Upper East Ghanan frafraa. == Lähteet == Luokka:Gurilaiset kielet Luokka:Ghanan kielet
Seppo Morri

Seppo Heikki Morri (30. lokakuuta 1944 Helsinki – 26. maaliskuuta 2005 Helsinki) oli suomalainen proviisori ja yritysjohtaja, joka sai kauppaneuvoksen arvonimen. Viitattu 14.1.2023. Morrin vanhemmat olivat rakennusmestari Lauri Morri ja myyjä, laborantti Hilkka Karjalainen, ja puoliso vuodesta 1970 Seija Onerva Säilä. Morri tuli ylioppilaaksi Helsingin Normaalilyseosta 1964 ja valmistui farmaseutiksi 1968 ja proviisoriksi 1971 Helsingin yliopistosta. Hän oli Helsingin Joutsen apteekin farmaseutti 1969–1971, Oriolan varasto- ja markkinointiproviisori Espoossa 1971–1972, Panfarma Oy:n toimitusjohtajan assistentti 1972–1974, Oriola Oy:n paikallisjohtaja Joensuussa 1974–1979, tukkukaupan johtaja Espoossa 1980–1984, varatoimitusjohtaja 1984–1988, toimitusjohtaja 1988–2003, vanhempi neuvonantaja 2004 sekä johtokunnan jäsen vuodesta 1986 ja hallituksen jäsen vuodesta 1988. Panfarma Oy:n toimitusjohtaja Morri oli 1985–1988. Hänellä oli myös useita farmasia-alan ja muita kotimaisia ja kansainvälisiä asiantuntija- ja luottamustehtäviä. Kauppaneuvoksen arvonimen Morri sai 2003. == Lähteet == ==Aiheesta muualla== * Luokka:Suomalaiset yritysjohtajat Luokka:Kauppaneuvokset Luokka:Vuonna 1944 syntyneet Luokka:Vuonna 2005 kuolleet
Morri

Morri on muun muassa seuraavien suomalaisten henkilöiden sukunimi: * Helmi Morri (s. 1938), maatilan emäntä, kansanedustaja * Seppo Morri (1944–2005), yritysjohtaja, kauppaneuvos * Simo Morri (s. 1944), ampuja
Bleem!

Bleem! (tyyliteltynä bleem!) oli kaupallinen emulaattori, joka tuli tunnetuksi useista oikeudenkäynneistä. Bleem! oli PlayStation-konsolin emulaattori henkilökohtaisille tietokoneille, jonka aloittivat Randy Linden ja David Herpolsheimer. Linden ja Herpolsheimer työskentelivät aluksi kahdestaan ilman rahoitusta tai muita työntekijöitä, mutta saivat vapaaehtoisia henkilöitä beta-testaamiseen. Ensimmäinen beta-versio julkaistiin verkossa maaliskuussa 1999 ja muutamaa kuukautta myöhemmin CD-ROMilla. Samoihin aikoihin Sony kävi oikeudenkäyntiä Connectixiä vastaan tämä Virtual Game Station (VGS) -ohjelmasta, joka käytti eri tekniikkaa. VGS perustui virtuaalikoneeseen, kun taas Bleem! käytti ajonaikaista uudelleenkääntämistä. 2. huhtikuuta 1999 Bleemin saivat haasteen oikeuteen tekijänoikeuden ja tavaramerkin rikkomisesta. Jonathan Hangartner avusti Bleemin kehittäjiä oikeudessa ja heille selvisi, että Sony oli lähettänyt heille saman kanteen kuin Connectixille ilman perehtymistä teknisiin eroavaisuuksiin vaan ainoastaan nimet olivat muutettu. Useimmat kanteen kohdat hylättiin suoraan lukuun ottamatta kohtaa kuvakaappauksien käytöstä myyntipaketissa, mutta vertaileva esittäminen todettiin sallituksi käytöksi. Syyskuussa 1999 Sega julkaisi Dreamcastin, jolle siirrettiin prototyyppiversio Bleemistä. Sega kuitenkaan ei halunnut julkaista ilman Sonyn lupaa ja tammikuussa 2001 Sega lopetti laitteiden valmistamisen kokonaan keskittyen vain ohjelmistoihin. Bleem julkaistiin Segasta riippumatta Dreamcastille (tunnettu nimellä bleemcast!). Microsoft oli myös kiinnostunut Bleemistä ja teki 7,5 miljoonan dollarin tarjouksen, mutta kehittäjät kieltäytyivät koska oli tekniikka-kuplan aika ja arviot yrityksen arvosta olivat huomattavasti korkeampia. Muutamia viikoja Dreamcast-version julkaisun jälkeen Sony haastoi Bleemin kehittäjät oikeuteen patenttien rikkomisesta. Osa väitetyistä patenteista eivät olleet Sonyn omistuksessa eivätkä liittyneet videopeleihin lainkaan, jolloin Bleemin kehittäjät nostivat vastakanteen kilpailun häirinnästä. Puolustautuminen oli kallista (kustannukseksi arvioitiin miljoona dollaria per patentti) ja yritys lopetti toimintansa marraskuussa 2001. Sonyn seuraava konsoli PlayStation 2 sisälsi taaksepäin yhteensopivuuden ensimmäisen PlayStationin kanssa. Bleemin tekijöiden mukaan Sony myi konsoliaan tappiolla ja teki voittoa pelien myynnillä, jolloin olisi kaikille hyödyllistä, että pelit olisivat pelattavissa myös muilla alustoilla. == Lähteet == Luokka:Emulaattorit
Martti Rantavuori

Martti Rantavuori on entinen suomalainen vammaisurheilija, jonka laji oli jousiammunta. Martti Rantavuori saavutti uransa aikana kaksi paralympiakultaa, Soulin ja Barcelonan kisoista. Lisäksi hän voitti MM-kultaa vuonna 1987 ja MM- hopeaa vuonna 1990. EM-kisoista Rantavuori saavutti yhden EM-kullan, yhden hopean ja yhden pronssin. Suomen parhaaksi vammaisurheilijaksi Rantavuori valittiin 1996. == Mestaruudet == *Maailmanmestari 1987 *Euroopan mestari 1989 *Euroopan mestari 1995 ==Arvokisamitalit== *Paralympialaiset **Kulta Soul, 1988 yksilökilpailu **Kulta Barcelona, 1992 yksilökilpailu *MM-kilpailut **Pronssi 1986 yksilökilpailu **Kulta 1987 yksilökilpailu **Hopea 1990 yksilökilpailu *EM-kilpailut **Kulta 1989 yksilökilpailu **Hopea 1995 yksilökilpailu **Pronssi 1997 yksilökilpailu ==Lähteet== Luokka:Suomalaiset paralympiavoittajat Luokka:Suomalaiset vammaisurheilijat Luokka:Syntymävuosi puuttuu Luokka:Elävät henkilöt
Banjul (alue)

Banjul on yksi Gambian kuudesta alueesta. Se käsittää maan pääkaupungin Banjulin sekä sen länsipuolella olevaa asutusaluetta eli osan Serekundasta. Banjulin alueen pinta-ala on noin 90 km² eli vajaat 1% koko Gambian maapinta- alasta. Banjulin alueen väkiluku oli vuonna 2003 noin 350 000 ja vuonna 2013 reilut 400000. Valtaosa Banjulin alueen väestöstä asuu varsinaisen Banjulin kaupungin ulkopuolella ja ympäristön väkiluku on kasvanut Gambian itsenäistymisen jälkeen roimasti. Vuonna 1963 Banjulin ympäristön väkiluku oli alle 12 000, mutta vuonna 2003 jo reilut 320 000. == Lähteet == Luokka:Gambian alueet
Nyala (Sudan)

Nyala on kaupunki Sudanissa, Etelä-Darfurin osavaltion hallinnollinen keskus. Vuonna 2008 Nyalassa oli vajaat puoli miljoonaa asukasta. Nyala on rautatien ja maantien pääteasema, jossa toimii myös lentokenttä. Darfurin konfliktin seurauksena sinne tuli runsaasti pakolaisia. Nyalan yliopisto on perustettu vuonna 1994. ==Lähteet== ==Aiheesta muualla== Luokka:Sudanin kaupungit
Boeing KC-46 Pegasus

Boeing KC-46 Pegasus on yhdysvaltalainen ilmatankkaus- ja kuljetuslentokone, joka perustuu Boeing 767 -koneeseen. Se valittiin helmikuussa 2011 Yhdysvaltain ilmavoimille korvaamaan vanhat KC-135 Stratotankerit. Ensimmäinen yksilö toimitettiin käyttöön vuonna 2019. == Käyttäjät == * Israelin ilmavoimat * Japanin ilmavoimat * Yhdysvaltain ilmavoimat == Lähteet == == Aiheesta muualla == * Viralliset sivut KC-46 Luokka:Yhdysvaltalaiset sotilasilma-alukset
This Is Why

This Is Why on yhdysvaltalaisyhtye Paramoren kuudes studioalbumi, joka julkaistiin 10. helmikuuta 2023. Se nousi toiselle sijalle yhdysvaltalaisella Billboard 200 -albumilistalla. Albumilta on julkaistu singlet ”This Is Why”, ”The News”, ”C’est Comme Ça” ja ”Running Out of Time”. Vuoden 2024 Grammy- gaalassa albumi palkittiin vuoden parhaana rock-albumina ja sen nimikkokappale parhaana vaihtoehtomusiikkiesityksenä. Palkinnot olivat koko yhtyeen ensimmäiset, vaikka sen jäsenistä Hayley Williams ja Taylor York olivat jo aiemmin voittaneet Grammy-palkinnot kappaleella ”Ain’t It Fun”. This Is Why on ensimmäinen naisjohtoisen yhtyeen teos, joka on voittanut parhaan rock-albumin kategorian. == Kappaleet == # # # # # # # # # # == Arvostelut == * Soundi: == Re: This Is Why == Paramore julkaisi 6. lokakuuta 2023 remix-albumin Re: This Is Why. Se sisältää 12 kappaletta, jotka ovat suurimmaksi osaksi muiden artistien remixejä, uudelleentulkintoja tai uudelleenkirjoitettuja versioita alkuperäisen albumin kappaleista. Sillä vierailevat muun muassa Julien Baker, Animal Collective -yhtyeen Panda Bear ja The xx -yhtyeen Romy. Albumille kuuluu myös demoversio kappaleesta ”Sanity”. === Kappaleet === # # # # # # # # # # # # == Lähteet == Luokka:Vuoden 2023 albumit Luokka:Paramoren albumit Luokka:Grammy-palkitut albumit
Juho Räihä

Juho Räihä (24. marraskuuta 1864 Ii – kesällä 1918 Helsinki) oli suomalainen pientilallinen ja maastohiihtäjä.Hannu Kaisto : Hiihtäjä Juho Räihän historia, Iin Jakkukylän sivusto Iin Jakkukylästä kotoisin ollut Juho Räihä osallistui Oulun hiihtoon vuonna 1891 sijoittuen silloin toiseksi. Tukholmassa vuonna 1892 pidetyissä kansainvälisissä hiihtokisoissa Suomea edustaneet Juho Ritola, Juho Räihä ja Fredrik Liljeberg ottivat 30 kilometrin hiihdossa kolmoisvoiton. Kyseessä oli Suomen hiihtäjien ensimmäinen osanotto ulkomailla pidettyihin kilpailuihin. Ritola voitti hiihdon ajalla 2.23.13,4, Juho Räihä oli toisena ajalla 2.28.12.3 ja Fredrik Liljeberg kolmantena ajalla 2.35.16.6. Räihä osallistui kisoihin yllättäen sairastuneen Aappo Luomajoen sijaisena. Räihä sai palkinnoksi prinssi Oscar Gustav Adolfin jakaman ja Länsi-Götanmaan herttuan, prinssi Carlin lahjoittaman pokaalin, jona hän vaihtoi asuntoon. Pokaali palasi Räihän suvun haltuun vuonna 1996.Hiihtokautta odotellessa, Aamulehti, 17.11.1938, nro 311, s. 9, Kansalliskirjaston digitaaliset aineistotHiihtourheilumme historiaa, Suomen Sotilas, 05.03.1932, nro 9-10, s. 21, Kansalliskirjaston digitaaliset aineistotKun hiihtokuningas valloitti Helsingin, Suomen Kuvalehti, 30.01.1932, nro 5, s. 6, Kansalliskirjaston digitaaliset aineistotTuntematon hiihtäjä-mestari. Kustaa V:n antama pokaali palautui Juho Räihän suvulle, Kaleva marraskuu 2005 Juho Räihä osallistui Oulun 30 kilometrin hiihtoon vielä 1893 ja viimeisen kerran vuonna 1903 mutta ei enää päässyt palkintosijoille. Juho Räihä meni naimisiin samasta kylästä kotoisin olleen Marja-Liisa Kukkolan kanssa. He muuttivat Kiiminkiin vuonna 1899 ja palasivat takaisin Iihin vuonna 1902. Juho Räihä hankki tällöin oman pientilan Iistä ja hän muutti sukunimensä Alaräihäksi. Vuonna 1918 Juho Räihän vaimo kuoli tammikuussa keuhkokuumeeseen ja hänen Suomen sisällissodassa valkoisten puolella taistellut poikansa kaatui sodan aikana. Räihä matkusti kesällä 1918 Helsinkiin. Hän kuoli siellä ja hänet myös haudattiin Helsinkiin. == Lähteet == Luokka:Suomalaiset maastohiihtäjät Luokka:Vuonna 1864 syntyneet Luokka:Vuonna 1918 kuolleet
Anja Ignatius -viulukilpailu

Anja Ignatius -viulukilpailu on Taideyliopiston Sibelius-Akatemian järjestämä viulukilpailu.Anja Ignatius -viulukilpailu Taideyliopisto, viitattu 14.1.2023 Anja Ignatius -viulukilpailun tarkoitus on parantaa viulukilpailuihin osallistumisen mahdollisuuksia samanaikaisesti opintojen suorittamisen aikana. Kilpailu on nimetty Jean Sibeliuksen ystävänä ja tulkitsijana tunnetuksi tulleen, vuosina 1955–1978 Sibelius-Akatemian professorina toimineen Anja Ignatiuksen mukaan.Jär­jes­tyk­ses­sään toi­nen Anja Ig­na­tius -viu­lu­kil­pai­lu käy­dään 20.-22.1.2023 Taideyliopisto 9.1.2023, viitattu 14.1.2023 == Ensimmäinen Anja Ignatius -viulukilpailu == Ensimmäinen Anja Ignatius -viulukilpailu järjestettiin maaliskuussa 2013. Sen viisi ilman keskinäistä paremmuusjärjestystä palkittua kilpailijaa olivat Yuki Fujita, Adriana Iacovache-Pana, Tami Pohjola, Eva Unterweger ja Kasmir Uusitupa. Ylimääräisenä tunnustuspalkintona pääsy esiintymään Lohjan kesän vuoden 2013 kartanokonserttisarjaan myönnettiin Eva Unterwegerille ja Kasmir Uusituvalle.Viisi palkittiin Anja Ignatius -viulukilpailussa Helsingin Sanomat 12.3.2013, viitattu 14.1.2023 == Toinen Anja Ignatius -viulukilpailu == Toinen Anja Ignatius -viulukilpailu järjestetään tammikuussa 2023. Osallistujia kilpailuun ilmoittautui 44. Pääsy oli avoin kaikille Sibelius-Akatemiassa viulunsoittoa nuoriso-, perus- ja tohtorikoulutuksissa opiskeleville sekä vaihto-opiskelijoille. Arvostelijoiksi valittiin asiantuntijoita Sibelius- Akatemian ulkopuolelta. Tuomariston puheenjohtajana on Seppo Kimanen sekä muina jäseninä Terhi Paldanius ja Carolin Widmann. == Lähteet == Luokka:Suomalaiset musiikkikilpailut Luokka:Klassisen musiikin tapahtumat Suomessa Luokka:Sibelius-Akatemia Luokka:Helsingin tapahtumat
Operaatio Wikinger

Operaatio Wikinger () oli Saksan laivaston koodinimi Pohjanmeren operaatiolle toisessa maailmansodassa helmikuussa 1940. Heikon puolustushaarojen välisen kommunikaation ja yhteistoiminnan vuoksi tuhoutui ilmavoimien pommituksessa kaksi hävittäjää ja vaurioitui yksi omien tulessa ja miinoituksissa. Miehitötappioina menetettiin 578 merimiestä. == Ilmavoimat == Neuburgiin sijoitettu pommituslentorykmentti 26:n II lennoston 4. laivue sai illalla 21. helmikuuta käskyn tehdä pommituslennon Thamesin ja Humberin estuaarien välisen alueen laivaliikennettä vastaan. Seuraavana aamuna miehistöt olivat lähtövalmiina ja ensimmäinen Heinkel He 111 nousi ilmaan kello 16. Näkyvyys Pohjanmerellä oli noin 30 mailia kuun paistaessa täytenä kaakosta. Laivueen koneet seurasivat toisiaan suunnaten Syltin eteläkärkeen, mistä jatkoivat 1000 metrin korkeudessa kohti Humberia.Koop & Schmolke 2003 s. 50-52 Kellon lähestyessä 1900 ampuja ilmoitti havainneensa perävanasta vedessä. Lentäjä käänsi lentokoneen tutkiakseen asiaa. Hän havaitsi alapuolella nopeasti luoteeseen matkaavan aluksen. == Laivasto == Saksan laivaston esikunta oletti, että Doggerbankin pohjoispuolella olevat brittiläiset kalastusalukset olisivat todellisuudessa vakoilemassa. Saksan laivaston 1. hävittäjälaivueen komentaja Berger lähti 22. helmikuuta 1940 laivueensa alusten kanssa merelle. Laivueen lippulaivana oli Z1 Leberecht Maass ja muina aluksina Z16 Friedrich Eckoldt, Z4 Richard Beitzen, Z13 Erich Koellner, Z6 Theodor Riedel ja Z3 Max Schultz. Alusten miehistöjä täydennettiin joukolla valtausmiehistöjä. Koska Saksan länsivallin miinoitukset sulkivat tien alukset joutuivat navigoimaan tiedossa olevaa kapeaa reittiä pitkin. Illalla alukset suuntasivat luoteeseen kohtalaisella nopeudella. == Tuho == Pommikoneen lentäjä nosti koneensa 1500 metriin aloittaen hyökkäyksen. Lentokoneesta pudotettiin neljä pommia ja miehistö raportoi ilmatorjuntatulesta. Pommeista kaksi putosi veteen ja kolmas osui keskilaivaan aiheuttaen suuren räjähdyksen. Neljännestä ei saatu havaintoa. Hyökkäys tapahtui kello 1945. Osuman saanut alus ei uponnut vaikka vauhti hidastui. Toinen hyökkäys upotti Leberecht Maassin. Myöhemmin katkesi ja upposi räjähdyksessä Max Schultz. == Lähteet == * === Viitteet === Luokka:Saksan sotilasoperaatiot toisessa maailmansodassa Luokka:Vuoden 1940 sotahistoria Luokka:Kriegsmarine Luokka:Pohjanmeren historia
Yhdystie 6651

Yhdystie 6651 on tie, joka johtaa Kristiinankaupungista saman kaupungin Tiukkaan. Tien pituus on noin 5 kilometriä. Tie alkaa Kristiinankaupungin keskustan itäpuolella, missä se erkanee seututiestä 663. Tie kulkee 5 kilometrin matkansa osittain asutun alueen läpi, kunnes se päättyy Tiukassa yhtyen valtatiehen 8 ja eurooppatiehen E8 liittymässä. Tie on koko matkallaan päällystetty ja kaksikaistainen. Tien osoitenimi on koko matkalla Tiukantie. Vuonna 2021 tien liikennemäärät olivat koko tiellä noin 650 autoa vuorokautta kohden. == Lähteet == 6651 Luokka:Kristiinankaupungin liikenne
Fredrik Liljeberg

Fredrik Abraham Liljeberg (18. heinäkuuta 1857 Pirttisaari – 25. syyskuuta 1944 Espoo)Kuolinilmoitus, Fredrik Abraham Liljeberg, Helsingin Sanomat, 1944, No 260, sivu 1, julkaistu 27.9.1944Esbo församling, Döda: Fisk. änkl. Fredrik Abraham Liljeberg, död 25/9, 87 år, Hagalund, Nyland 1944, No 120, sivu 4, julkaistu 28.10.1944 oli suomalainen kalastaja, pikaluistelija ja maastohiihtäjä.80 år fyllde.., Hufvudstadsbladet, 17.07.1937, nro 188 (2. painos), s. 4, Kansalliskirjaston digitaaliset aineistotFredrik Liljeberg 80-vuotias, Helsingin Sanomat, 16.07.1937, nro 187, s. 9, Kansalliskirjaston digitaaliset aineistot Liljeberg työskenteli nuorena kalastajana ja hylkeenmetsästäjänä. Hän oli tunnettu hyvästä ampuma- ja purjehdustaidostaan ja niinpä kauppaneuvos Paul Sinebrychoff palkkasi hänet matruusiksi Naja- huvijahdilleen. Liljeberg osallistui sitten useisiin purjehdus-, luistelu- ja hiihtokilpailuihin. Vuonna 1883 hän voitti ensimmäisen Helsingissä pidetyn pikaluistelukilpailun. Tukholmassa vuonna 1892 pidetyissä kansainvälisissä hiihtokisoissa Suomea edustaneet Juho Ritola, Juho Räihä ja Fredrik Liljeberg ottivat 30 kilometrin hiihdossa kolmoisvoiton. Kyseessä oli Suomen hiihtäjien ensimmäinen osanotto ulkomailla pidettyihin kilpailuihin. Ritola voitti hiihdon ajalla 2.23.13,4, Juho Räihä oli toisena ajalla 2.28.12.3 ja Fredrik Liljeberg kolmantena ajalla 2.35.16.6. Hiihtourheilumme historiaa, Suomen Sotilas, 05.03.1932, nro 9-10, s. 21, Kansalliskirjaston digitaaliset aineistotKun hiihtokuningas valloitti Helsingin, Suomen Kuvalehti, 30.01.1932, nro 5, s. 6, Kansalliskirjaston digitaaliset aineistot Liljeberg osallistui veljensä Johan Ferdinand Liljebergin (1845–1941)Hufvudstadsbladet, 1941, No 91, sivu 1, julkaistu 4.4.1941 kanssa Helsingissä Pohjois-sataman jäällä järjestettyyn ensimmäiseen julkiseen hiihtokilpailuun talvella 1888. He hiihtivät omatekoisilla suksillaan. Kilpailun voitti evolainen Antti Väyrynen Fredrik Liljebergin tullessa toiseksi ja Ferdinandin kolmanneksi. Seuraavana talvena Ferdinand Liljeberg voitti. Fredrik Liljeberg harrasti veljensä tavoin purjehdusta ja ampumista vielä vanhalla iällään.Helsingin Sanomat, 1941, No 92, sivu 13, julkaistu 5.4.1941 Liljeberg oli puolen vuosisadan ajan Sinebrychoffin perheen palveluksessa ensin matruusina ja sittemmin huvilavahtina. Hän vietti 80-vuotispäiviään vuonna 1937 asuen silloin Espoon Karhusaaressa. == Lähteet == Luokka:Suomalaiset maastohiihtäjät Luokka:Suomalaiset pikaluistelijat Luokka:Vuonna 1857 syntyneet Luokka:Vuonna 1944 kuolleet
Musa Ngum

Musa Afia Ngum (1953 Fatoto, Upper Riverin alue, Gambia – 11. lokakuuta 2015 Dakar, Senegal) oli gambialainen laulaja-lauluntekijä ja tuottaja.Bakary Ceesay, Remembering A Fallen Legend Musa Ngum The Voice 18.10.2018, viitattu 14.1.2023Mamour Mbenga, Gambian legendary Musician Musa Afia Ngum Foroyaa 20.10.2015, viitattu 14.1.2023 Ngum oli Pa Antouman Ngumin ja Ya Ramou Nyangin poika. Hänen isänsä oli kauppias, jonka täytyi matkustaa paljon. Tällöin hänestä huolehti henkilö, joka soitti yksikielistä soitinta, johon Ngum varhain mieltyi.Njie Baldeh, Gambia’s superstar musician Musa Ngum dies The Point 12.10.2015, viitattu 14.1.2023 Ngum aloittikin uransa laulajana jo lapsena. 1960-luvun loppupuolella hän liittyi Sangamarr-yhtyeeseen, jonka päälaulajana hän toimi. Yhtye erikoistui tunnettujen perinteisten laulujen esittämiseen länsimaisin soittimin. Sitten Ngum sai vanhemmalta veljeltään Lie Ngumilta pyynnön liittyä päälaulajaksi Gelewarr-yhtyeeseen. Gelewarr äänitti muiden muassa laulut "Tesito", "Bala Jigi Musa" ja "Xaleli Ndakaru", jotka toivat Ngumille suosiota Senegalin ja Gambian alueella. Hän kiersi myös Mauritaniassa ja muissa Länsi-Afrikan maissa. Ngum muutti Senegaliin vuonna 1981 ja liittyi Super Diamono -yhtyeeseen vuonna 1985. Yksi menestyneimmistä kappaleista Ngumin Super Diamonossa viettäminä aikoina oli Ngumin Omar Penen kanssa tekemä laulu "Omaro, Bamba sa mam la". Super Diamonon hajottua Ngum liittyi lyhytikäiseen Ndaply-yhtyeeseen, josta hän kuitenkin suuntautui soolouralle "Banjul Banjul" -julkaisunsa myötä. Sittemmin hän julkaisi monia albumeita. Tässä vaiheessa Ngum käytti musiikissaan vain perinteisiä senegalilaisia ja gambialaisia soittimia. Hän oli panafrikkalaisuuden kannattaja sekä Senegalin ja Gambian yhdistymisen puolestapuhuja, joka puolusti myös musiikkinsa välityksellä maiden integroimista. Senegalin presidentti Abdou Diouf myönsi Ngumille Leijonan kansallisen ritarikunnan arvon Chevalier. Ngum oli naimisissa Sohna Joben kanssa. Pariskunnalla oli yhdeksän lasta: kaksi tytärtä ja seitsemän poikaa. Ngum lähti musiikkimatkalle Isoon-Britanniaan vuonna 2015; hänen väitettiin virheellisesti kuolleen jo hänen ollessaan valmistautumassa Lontooseen matkustamiseen. 10\. lokakuuta 2015 Ngum esiintyi 40-vuotisen viihdemaailmassa luomansa uran juhlistamiseksi poikansa Yusupha Ngumin ja Omar Penen kanssa Dakarin Just 4 You -yökerhossa Senegalissa.Musa Ngum gets road named after him in Senegal Whats On Gambia, viitattu 14.1.2023 Hän sairastui tunteja esityksen jälkeen, ja hänet vietiin Dakar-Plateaun Le Dantec -sairaalaan, jossa hän kuoli aamulla 11. lokakuuta 2015. Ngum haudattiin Toubaan Senegaliin 12. lokakuuta. Hautajaisiin osallistui huomattavia henkilöitä, kuten Youssou N'Dour. Kolme vuotta Ngumin kuoleman jälkeen Ziguinchorin kunnalliset päättäjät nimesivät tien Ziguinchorissa hänen mukaansa. == Lähteet == Luokka:Gambialaiset muusikot Luokka:Laulaja-lauluntekijät Luokka:Vuonna 1953 syntyneet Luokka:Vuonna 2015 kuolleet
Seututie 682

Seututie 682 on tie, joka kulkee Teuvasta Närpiön Ylimarkkuun. Tien pituus on 19 kilometriä. Tie alkaa Teuvassa, missä se erkanee seututiestä 687. Tie kulkee suurimman osan matkastaan Etelä-Pohjanmaan maakunnassa, mutta Horonkylän jälkeen tie ohittaa Pohjanmaan maakunnanrajan. Tie päättyy Ylimarkun Brännbackenissa, missä tie yhtyy valtatiehen 8 ja eurooppatiehen E8. Tie on koko matkallaan päällystetty, mutta keskiviivoja ei pääosin ole tieosuudella. Tien osoitenimi on Etelä-Pohjanmaan puolella Horontie ja Pohjanmaan puolella Svarvarvägen. Vuonna 2021 tiellä kulki tieosuudesta riippuen noin 380-430 ajoneuvoa vuorokaudessa. == Lähteet == 682 Luokka: Närpiön liikenne
Eino Björn

Eino Aukusti Björn (2. marraskuuta 1884 Haapavesi – 31. tammikuuta 1939 Haapavesi)50 v. täytti t.k. 2 pnä palstatilallinen Eino Aukusti Björn Haapavedellä, Helsingin Sanomat, 1934, No 298, sivu 12, julkaistu 4.11.1934 oli suomalainen pienviljelijä ja maastohiihtäjä.Ent. suurhiihtäjä Eino Björn kuollut, Helsingin Sanomat, 09.02.1939, nro 38, s. 11, Kansalliskirjaston digitaaliset aineistotEnt. suurhiihtäjä Eino Björn, Kaleva, 07.02.1939, nro 30, s. 3, Kansalliskirjaston digitaaliset aineistot Haapaveden Vatjusjärven Etelälahdella köyhän mökin poikana syntynyt Eino Björn joutui jo nuorena lähtemään töihin vieraille ja hän teki talvisin suksilla pitkiäkin matkoja työpaikoilleen. Naimisiin mentyään hän hankki itselleen pientilan kotiseudultaan. Eino Björnin kilpailu-ura kesti vuodesta 1905 vuoteen 1916. Hän osallistui useisiin Oulun hiihtoihin ja voitti vuonna 1908 pidetyn 60 kilometrin kilpailun. Hänen pahimpana kilpailijanaan näissä hiihdoissa oli Matti Koskenkorva, jolle Björn useimmiten hävisi muutamilla sekunneilla. Vuonna 1913 Björn tuli Oulun hiihtojen 60 kilometrin kisassa vielä toiseksi. Björn osallistui myös Ruotsissa pidettyihin kilpailuihin mutta ei menestynyt niissä. Hän osallistui 1909 Pohjoismaisten kisojen 60 kilometrin hiihtoon ja vuonna 1913 hän joutui keskeyttämään Östersundissa pidetyn 90 kilometrin hiihdon liian rankan radan vuoksi. Björn lopetti kilpailemisen voitettuaan viimeksi vuonna 1916 Oulun piirimestaruuden. Kilpailemisen lopettamiseen vaikutti myös se että kilpailuissa ei voittajille enää jaettu rahapalkintoja eikä Björnin köyhänä mökkiläisenä kannattanut matkustaa kilpailuihin pelkän maineen ja kunnian vuoksi.Hymyillä.., Uusi Suomi, 10.02.1939, nro 39, s. 12, Kansalliskirjaston digitaaliset aineistotEnt. suurhiihtäjä Eino Björn, Vaasa, 11.02.1939, nro 40, s. 10, Kansalliskirjaston digitaaliset aineistot Eino Björn kuoli talvella 1939 54-vuotiaana kotonaan Haapaveden Vatjusjärvellä. Myös hänen poikansa Sulo Björn saavutti mainetta hiihtäjänä. == Lähteet == Luokka:Suomalaiset maastohiihtäjät Luokka:Vuonna 1884 syntyneet Luokka:Vuonna 1939 kuolleet
Lara Jean

Lara Jean on yhdysvaltalaisen Jenny Hanin kirjoittama kolmiosainen nuortenkirjasarja, jota julkaistiin vuosina 2014–2017. Sarjaan kuuluvat teokset Pojille, joita joskus rakastin, P.S. Rakastan sinua yhä ja Aina ja ikuisesti, Lara Jean. Sanoma Media Finland ja WSOY julkaisivat sarjan romaanit suomeksi vuosina 2018–2021. Teokset on suomentanut Antti Hulkkonen. == Sarjan osat == * Pojille, joita joskus rakastin (To All the Boys I’ve Loved Before, 2014) * P.S. Rakastan sinua yhä (P.S. I Still Love You, 2015) * Aina ja ikuisesti, Lara Jean (Always and Forever, Lara Jean, 2017) == Elokuvasarja == Kirjasarjan pohjalta tehtiin Netflix-elokuvatrilogia, johon kuuluvat elokuvat To All the Boys I’ve Loved Before (2018), To All the Boys: P.S. I Still Love You (2020) ja To All the Boys: Always and Forever (2021). Niiden pääosia esittävät Lana Condor ja Noah Centineo. Elokuvasarjan ensimmäinen osa oli yksi Netflixin katsotuimmista elokuvista. == XO, Kitty == Elokuvasarjan päätyttyä Netflix alkoi julkaista spin-off-sarjaa XO, Kitty, joka kertoo Hanin teoksista tutun Katherine Song Coveyn eli Kittyn high school -opinnoista Soulissa, Etelä-Koreassa. Sarjan pääosaa esittää Anna Cathcart. Sen ensimmäinen tuotantokausi julkaistiin vuonna 2023. == Lähteet == *
Korson uimahalli

Korson uimahalli on Vantaan Korson kaupunginosassa Korson koulun yhteydessä toimiva uimahalli. Se poistuu käytöstä, kun Elmon uimahalli valmistuu vuonna 2025. Korson uimahalli valmistui vuonna 1970. Korson uimahallissa on 25 metrin allas, jossa on neljä rataa. == Lähteet == Luokka:Korso Luokka:Vantaan uimahallit
Boeing P-8 Poseidon

Boeing P-8 Poseidon on yhdysvaltalainen merivalvontalentokone, joka perustuu Boeing 737-800 -koneeseen. == Suunnittelu == P-8 on suunniteltu sukellusveneentorjuntaan, pinta-alusten torjuntaan, valvontaan ja tiedusteluun sekä etsintä- ja pelastustoimintaan. Kone voidaan aseistetaa esimerkiksi torpedoilla ja Harpoon -ohjuksilla. P-8:sta on kaksi versiota: P-8I Intian laivastolle ja P-8A Poseidon Yhdysvaltain, Yhdistyneen kuningaskunnan, Australian, Norjan ja Uuden-Seelannin ilmavoimille. Myös Korean, Saksan ja Kanadan asevoimat ovat valinneet P-8:n. P-8 yhdistää kehittyneen asejärjestelmän ja Boeing 737NG -lentokoneen kustannusedut, sillä 86 % sen osista on yhteisiä 737NG:n kanssa, mikä parantaa toimitusketjua ja vähentää käyttökustannuksia. P-8 on suunniteltu kestämään 25 vuotta ja 25 000 lentotuntia vaativissa merilento-olosuhteissa. == Käyttäjät == ==== P-8 Poseidonin nykyiset ja tulevat käyttäjämaat: ==== * * * * * * * * * == Lähteet == == Aiheesta muualla == * Viralliset sivut P-8 Poseidon Luokka:Yhdysvaltalaiset sotilasilma-alukset
Kalle Eklund

Kalle Eklund (s. 25. joulukuuta 1876 Teisko) oli suomalainen maastohiihtäjä.Jussi Kirjavainen : Pohjois-hämäläisiä hiihtäjiä II. Kalle Eklund, Aamulehti, 26.01.1936, nro 24, s. 15, Kansalliskirjaston digitaaliset aineistot Teiskon Velaatan kylässä syntyneen Kalle Eklundin isä oli Kurjenlahden talon torppari. Hän tuli jo nuorena tunnetuksi voimistaan ja hän harrasti kesäisin painonnostoa, kuulantyöntöä, väkikartun vetoa ja sylipainia osallistuen näissä lajeissa nuoriso- ja raittiusseurojen kesäjuhlilla pidettyihin kilpailuihin. Hän vieraili usein myös Länsi-Teiskon puolella Vesan hiihtäjäveljesten Heikki, Konsta ja Seth Vesan kotona. Eklund pääsi hiihtokilpailuissa ensimmäisen kerran palkintosijoille vuonna 1896 kun hän tuli toiseksi Teiskon nuorisoseuran kilpailussa 6 kilometrin matkalla. Vuonna 1900 Eklund tuli Tampereella kolmen peninkulman hiihdossa kolmanneksi ajalla 2.44,56 Asari Aution ja Juho Ritolan mennessä hänen ohitseen. Vuonna 1901 Eklund tuli Oulun hiihdossa 30 kilometrillä neljänneksi ajalla 1.51,27. Seuraavana vuonna 1902 Eklund oli Tampereen hiihdossa toisena ajalla 2.22,08. Hän hävisi Kalle Jussilalle mutta jätti Asari Aution ja Antti Aholan taakseen. Samana talvena Torniossa Tornionjoen jäällä pidetyssä kilpailussa Eklund jätti jo Jussilankin taakseen voittaen kilpailun. Eklundin uran kohokohta oli vuoden 1903 Oulun hiihtojen 30 kilometrin hiihdon voitto. Hän kamppaili voitosta Keuruulta kotoisin olleen Kustaa Rantasen kanssa ja voitti Rantasen maalissa vain puolella suksenmitalla. Vuonna 1904 Eklund osallistui enää Oulun hiihtoihin. Hän lähti helluntaina 1904 Teiskosta siirtolaiseksi Amerikkaan eikä hänen vaiheistaan sen jälkeen tiedetä. == Lähteet == Luokka:Suomalaiset maastohiihtäjät Luokka:Vuonna 1876 syntyneet Luokka:Kuolinvuosi tuntematon
Profiili

Profiili voi tarkoittaa seuraavia: * profiili, ihmiskasvojen sivulta päin esitetty kuva, esim. siluetti * profiili, sanallinen luonnehdinta henkilön ominaispiirteistä, esim. taiteilijaprofiili, pelaajaprofiili * profiili, esineen poikkileikkaus, etenkin samanlaisena läpi pituutensa pysyvän palkin, listan tms. poikkileikkauksen muoto * maanpinnan muotojen poikkileikkaus, esim. korkeusprofiili, syvyysprofiili, tai vaihtelu tietyllä reitillä, esim. latuprofiili, tieprofiili * tekijäprofiili, profiloinnin tulos rikostutkimuksessa * profiili, profiloinnin tulos tietokoneohjelman testauksessa * laiteprofiili, esim. kuvatuotannon laitteen värintoiston ICC- profiili * profiili, tavoiteltu mielikuva esim. organisaatioviestinnässä * profiili eli henkilökuva, juttutyyppi journalismissa * profiili, poikkileikkauskuva tuotteen tai median käyttäjäkunnasta, esim. lukijaprofiili, kanavaprofiili * Profiili-sarja, WSOY:n elämäkertakirjojen sarja.
Kustaa Rantanen

Gustaf (Kustaa) Rikhard Rantanen (6. kesäkuuta 1878 Keuruu – 5. tammikuuta 1953 Multia) oli suomalainen maanviljelijä ja maastohiihtäjä.Päivästä päivään, Helsingin Sanomat, 07.06.1938, nro 150, s. 6, Kansalliskirjaston digitaaliset aineistot Keuruulta kotoisin ollut Kustaa Rantasen kilpailu-ura alkoi vuonna 1902 kun hän lähti keuruulaisen Asarias Aution kanssa Viipurissa pidettyihin 30 kilometrin hiihtokilpailuun, jossa Autio sijoittui kolmanneksi ja Rantanen neljänneksi. Rantanen kamppaili vuonna 1903 Oulun hiihtojen 30 kilometrin hiihdon voitosta teiskolaisen Kalle Eklundin kanssa ja hävisi tälle vain puolella suksenmitalla. Vuonna 1905 Rantanen voitti Oulun hiihtojen 30 kilometrin hiihdon Matti Koskenkorvan tullessa toiseksi ja Kalle Jussilan kolmanneksi. Vuonna 1906 Rantanen hävisi samalla matkalla Oulussa voittajalle Konsta Vesalle vain puolella sekunnilla. Rantasen kilpailu-ura kesti kaikkiaan 12 vuotta. Tämän jälkeen hän oli maanviljelijänä Multian Sydänmaalla.Jussi Kirjavainen : Pohjois-hämäläisiä hiihtäjiä II. Kalle Eklund, Aamulehti, 26.01.1936, nro 24, s. 15, Kansalliskirjaston digitaaliset aineistotKymmenen suomalaista suurhiihtäjää. Matti Koskenkorva, Valkeakosken ja Sääksmäen Sanomat, 10.02.1938, nro 6, s. 4, Kansalliskirjaston digitaaliset aineistotKeuruun Rantanen voitti usein ja hävisi harvoin, Aamulehti, 21.10.1937, nro 284, s. 8, Kansalliskirjaston digitaaliset aineistot == Lähteet == == Aiheesta muualla == * Kustaa Richard Rantanen, GENi Luokka:Suomalaiset maastohiihtäjät Luokka:Vuonna 1878 syntyneet Luokka:Vuonna 1953 kuolleet
Al-Ankabut

Al-Ankabut () eli Hämähäkin suura on Koraanin 29. suura ja sisältää 88 jaetta. Nöldeken ikäluokituksessa suura on "mekkalainen", paitsi jakeet 1-11, jotka ovat "medinalaisia".Hämeen-Anttila 2008, s. 128–129 Suuran nimi tulee jakeesta 41, missä vääriä uskontoja verrataan hämähäkinverkon haurauteen. Jaakko Hämeen-Anttilan mukaan suura tuntuu liittyvän Muhammedin kannattajien vainoihin Mekassa. Suurassa puhutellaan profeettaa ("sinä"), mutta siinä ei esiinny Muhammedin nimeä. Jakeessa 67 mainitaan "pyhäkkö" suojeltuna alueena.Koraani 1995 Hämeen-Anttilan mukaan se tarkoittaa Mekkaa. == Sisältö == === Jumala koettelee ihmisiä === Suura alkaa "mystisillä kirjaimilla" ja kertoo jakeissa 2–13 siitä, että Jumala koettelee ihmisiä:Koraani 1942 # ALM # Luulevatko ihmiset, että heidät sanottuaan »Me uskomme» jätetään rauhaan koettelematta? # Me olemme jo koetellut niitä, jotka ennen heitä elivät, ja totisesti Jumala erottaa ne, jotka ovat totuudellisia, niistä, jotka valehtelevat. === Nooan tarina === Jakeissa 14–15 kerrotaan Nooasta. Profeettaa ei uskottu, mistä kansa sai kärsiä vedenpaisumuksessa. === Abrahamin tarina === Jakeissa 16–25 on vuorossa Abrahamin tarina. Profeetta puhui ihmisille, mutta häntä ei uskottu. Heidän kohtalonsa on joutua tuleen. === Lootin tarina === Jakeissa 26–34 on Lootin tarina. Häntäkään ei uskota. Loot pelastuu, mutta kaupungille lähetetään onnettomuus taivaasta. === Shuaibin tarina === Jakeissa 36–40 mainitaan Shuaibi ja Mooses profeettoina ja luetellaan tuhottuja kansoja. === Hämähäkkivertaus === Jakeissa 41–43 on hämähäkkivertaus: > 41\. Niiden, jotka ovat ottaneet muita suojelijoita kuin Jumalan, käy kuin > hämäkin: se valmistaa asumuksensa, ja totisesti, hämähäkin talo on kaikista > taloista hatarin. Jospa he sen vain tietäisivät. === Kehotuksia profeetalle ja polemiikkia === Jakeet 44–55 sisältävät kehotuksia nimettömälle profeetalle, joka Hämeen-Anttilan mukaan on Muhammed. Lisäksi väärämielisiä uhkaillaan Helvetillä. === Puhetta "palvelijoille" === Jakeissa 56–59 puhutaan uskoville, joita kutsutaan "palvelijoiksi": > 56\. Palvelijani, jotka uskotte! Maani on avara, palvelkaa siis Minua ja > yksin Minua. == Jumalan tunnusmerkit == Jakeissa 60–69 esitellään Jumalan tunnusmerkkejä luonnossa ja polemisoidaan uskottomia vastaan. == Lähteet == * * * === Viitteet === Luokka:Suurat
Umbelliferoni

Umbelliferoni (C9H6O3) eli 7-hydroksikumariini on kumariinijohdannaisiin kuuluva orgaaninen yhdiste. Yhdistettä voidaan käyttää muun muassa aurinkovoiteissa. == Ominaisuudet, valmistus ja käyttö == Huoneenlämpötilassa umbelliferoni on valkoista tai kellertävää kiteistä ainetta. Yhdiste liukenee vain hieman veteen, mutta liukenee paremmin emäksiin, etanoliin ja kloroformiin. Umbelliferoni absorboi UV-säteilyä erityisesti emäksisissä oloissa ja sillä on sininen fluoresenssi. Ainetta esiintyy useissa sarjakukkaiskasveissa.Paul M. Boisde & Walter C. Meuly: Coumarin, Kirk-Othmer Encyclopedia of Chemical Technology, John Wiley & Sons, New York, 2014. Kasvit muodostavat umbelliferonia p-kumaarihaposta ja umbelliferonista muodostetaan edelleen muita kumariinijohdannaisia. Umbelliferonia valmistetaan resorsinolin ja omenahapon, maleiinihapon tai fumaarihapon reaktiolla. : Umbelliferonia käytetään aurinkovoiteissa ja optisissa kirkasteissa. == Lähteet == == Aiheesta muualla == * PubChem: Umbelliferone * Human Metabolome Database (HMDB): Umbelliferone * Food Component Database (FooDB): Umbelliferone * Kyoto Encyclopedia of Genes and Genomes (KEGG): Umbelliferone * Dr. Duke's Phytochemical and Ethnobotanical Databases: Umbelliferone Luokka:Laktonit
Boeing OC-135B Open Skies

Boeing OC-135B Open Skies on Yhdysvaltain ilmavoimien valvontalentokone, jonka tehtävänä on tukea ja valvoa Avoin taivas -sopimusta. Kaikki kolme rakennettua konetta ovat modifioituja Boeing WC-135B Constant Phoenixeja. == Lähteet == OC-135B Luokka:Yhdysvaltalaiset sotilasilma-alukset